Chase Utley

Chase Cameron Utley (lahir 17 Disember 1978) ialah seorang bekas pemain besbol profesional Amerika yang bermain sebagai penjaga tapak kedua dalam Major League Baseball (MLB) selama 16 musim, terutama bersama pasukan Philadelphia Phillies. Beliau juga pernah bermain untuk Los Angeles Dodgers.

Utley merupakan pemain All-Star sebanyak enam kali, memenangi kejohanan Siri Dunia bersama Phillies pada 2008, dan telah dipilih sebagai penjaga tapak kedua dalam Pasukan Dekad Terbaik dari majalah Sports Illustrated bagi dekad 2000-an. Beliau memukul dengan secara kidal dan melontar dengan tangan kanan.

Selepas menjadi pemain tetap di posisi penjaga tapak kedua Phillies, Utley menunjukkan kebolehannya bermain di pelbagai posisi, termasuk penjaga tapak pertama. Apabila prestasi pertahanannya meningkat, beliau dan Jimmy Rollins dianggap sebagai antara gandingan tengah padang (middle infield) terbaik dalam National League (NL) sehingga Rollins dipindahkan ke Los Angeles Dodgers pada musim sejuk 2014.

Dalam kalangan peminat, Utley sering dianggap sebagai ketua tidak rasmi pasukan Phillies, bersama Rollins dan Ryan Howard, dan beliau juga dikenali kerana sifat kepimpinan yang sama ketika bersama Dodgers. Utley terkenal dengan perwatakan yang tenang dan sederhana, memimpin melalui contoh dan disiplin kerja keras, termasuk persiapan menyeluruh dalam bilik video dan sangkar latihan (batting cage).

Namun begitu, beliau turut menerima kritikan daripada sesetengah pihak kerana gaya permainan agresifnya, terutama semasa lari atas tapak (baserunning). Insiden paling kontroversi berlaku pada 2015, apabila Utley meluncur secara sengaja ke arah pemain Mets, Ruben Tejada, menyebabkan Tejada patah kaki.

Sepanjang kerjayanya, Utley mencatat tujuh pukulan home run dalam Siri Dunia — rekod tertinggi bagi seorang dari posisi penjaga tapak kedua, dan berkongsi rekod lima home run dalam satu Siri Dunia bersama Reggie Jackson dan George Springer.

Pautan luar

Chase Utley at Baseball Almanac

Category:Kelahiran 1978
Kategori:Orang hidup
Category:Pemain besbol Amerika Syarikat
Category:Pemain Los Angeles Dodgers
Category:Pemain Philadelphia Phillies
Category:Pemain World Baseball Classic 2006